text: 100-årig ordner stadig kartoflerne
  06 marts 2017 kl. 12.33
  Mandag fejrede Hans Pedersen sin 100-års fødselsdag. Men selvom han er oppe i årene, kan han stadig lave mad selv.
  Den 6. marts 1917 kom Hans Pedersen til verden. Mandag kunne han så fejre sin 100 års fødselsdag på Plejecentret Kildebakken i Horsens, hvor han var omgivet af sin store familie. Det var en glad fødselar, der blev sat til rette ved fødselsdagsbordet. 
  - Det er da sjovt nok, det havde jeg ikke regnet med, siger han til TV SYD. 
   Men selvom den tidligere landsmand er flyttet i ældrevenlig bolig, finder han stadig vej til køkkenet. 
  - Indimellem laver jeg mad. Sådan noget der er let at komme til som kartofler og sådan, siger Hans Pedersen til TV SYD. 
  Igennem sit lange liv har Hans Pedersen fået syv børn, 16 børnebørn, 13 oldebørn, seks tipoldebørn og endda også tre tiptipoldebørn.
  